אזור הדמדומים

אזור הדמדומים (באנגלית: The Twilight Zone) היא סדרת טלוויזיה אמריקאית שיצר רוד סרלינג, ששימש גם כמנחה הסדרה. כל פרק נהג להתמקד בעלילות בתחומי הפנטזיה, המדע הבדיוני או האימה אשר בסופם היה לעיתים קרובות אלמנט הפתעה. בשל הצלחתה הרבה של התוכנית יצא בשנת 1983 סרט באורך מלא המבוסס עליה שנקרא "אזור הדמדומים: הסרט" (Twilight zone: The movie), שבוים בידי מספר במאים, בהם סטיבן ספילברג. הגרסה הראשונה של הסדרה שודרה בין השנים 1959 עד 1964 והונחתה על ידי רוד סרלינג, ברשת CBS. היא חזרה מאוחר יותר לטלוויזיה למשך שלוש עונות בין השנים 1985 עד 1989 שהונחו על ידי צ'ארלס אידמן כאשר ב-1987 החליף אותו רובין ווארד. הסדרה שבה למסך לשתי עונות נוספות בין השנים 2002–2003 (המנחה בגרסה זו היה פורסט וויטאקר), אך עקב רייטינג נמוך, בוטלה העונה השנייה. ב-2019 הסדרה חזרה לעונה מחודשת בהנחייתו של ג'ורדן פיל. הסדרה חודשה לעונה נוספת. בישראל שודרה הסדרה בשנות השמונים והתשעים. כמו כן נעשתה פארודיה על הסדרה במסגרת התוכנית הישראלית "הקומדי סטור" בערוץ 2, וכן בסדרה גור ואוח בערוץ ג'טיקס. "Where Is Everybody" - אדם מוצא את עצמו בעיירה ללא אנשים ואינו זוכר מי הוא. "Time Enough At Last" - חובב ספרים (ברג'ס מרדית') מוצא את עצמו בעולם מלא מהם לאחר מלחמה גרעינית, אך ללא משקפיים שיאפשרו לו לקרוא בהם. "The Monsters Are Due on Maple Street" - תושבי שכונה נתקפים בפחד מהבלתי-נודע לאחר שמועה על עב"ם שהתרסק באזור מגוריהם והפסקת חשמל שמגיעה בעקבותיה. "The Masks" - משפחת אריסטוקרטים תאבי-בצע נחושים לרשת את הון הסב הגוסס. הם נאלצים לשים מסכות על פניהם לבקשתו. כאשר הם מורידים אותן, המסכות המחרידות הופכות לפנים שלהם עצמם. "The Hitch-Hiker" - במהלך נסיעתה בדרכים הכפריות בארצות הברית, נתקלת גיבורת הסיפור שוב ושוב בדמות נווד מסתורי, שנדמה כאילו ממתין לה בשולי הדרך ובתחנות שונות בהן היא עוברת, ומשרה עליה תחושת מועקה בלתי נעימה. מאוחר יותר מתברר כי הנווד הוא המוות עצמו וכי מסעה של הגיבורה הוא ניסיון נואש וחסר טעם להימלט מעצם העובדה שמתה. "Mirror Image" - גברת אשר מחכה בתחנת הרכבת נרדפת בידי הדופלגנגרית שלה. "Elegy" - שלושה אסטרונאוטים מנחיתים בשל חוסר בדלק את החללית שלהם בעיירה שכל תושביה קפואים כאילו היו פסלים דמויי-אדם שנוצרו על ידי רב-אומן. הם מגלים שמדובר בבית עלמין שמנוהל על ידי איש זקן. האיש הזקן משטה באסטרונאוטים וגורם להם לשתות משקה מיוחד אשר מצרף אותם לגלריית הפסלים האנושיים. "Eye of the Beholder" - אישה חבושת פנים ממתינה לדעת האם צלח הניתוח שיהפוך אותה לנורמלית. "The Obsolete Man" - בעולם עתידני, נידון ספרן (ברג'ס מרדית') למוות לאחר שהוחשב על ידי המדינה כ"מיושן". "It's a Good Life" - ילד בעל כוחות מנטליים מיוחדים רודה במשפחתו ובסביבה בהתאם לגחמותיו. "Five Characters in Search of an Exit" - חמש דמויות מוצאות את עצמן בחדר סגור ומנסות לגלות כיצד להימלט ממנו. "To Serve Man" - חייזרים מגיעים לכדור הארץ ומציעים סיוע טכנולוגי. "Nightmare at 20,000 Feet" - חולה עצבים (ויליאם שאטנר) שהשתחרר ממוסד משוכנע שהוא רואה יצור משונה הנמצא על כנף המטוס המוביל אותו בחזרה הביתה. "The Encounter" - אמריקאי שלחם במלחמת העולם השנייה וגנן יפני צעיר (ג'ורג' טאקיי) נכלאים בעליית גג. בין החפצים במקום ישנה גם חרב סמוראית הגורמת לפתיחת עימות חריף בין השניים. "אזור הדמדומים", במסד הנתונים הקולנועיים IMDb (באנגלית) "אזור הדמדומים", באתר Rotten Tomatoes (באנגלית) "אזור הדמדומים", באתר Metacritic (באנגלית) "אזור הדמדומים", באתר אידיבי "אזור הדמדומים", באתר Hulu סדרות (באנגלית) "אזור הדמדומים", במסד הנתונים הקולנועיים KinoPoisk (ברוסית)